Jhesus Maria. Mynen denst na vormoge alles gudes etc. Ersame leue mester Pawel, bysunder gude vrunt, jck en wet jw vp desse tyd anders nycht to schriuen sunder jwe gesunthet jn langer wolfart hore ick alle tyd gherne etc. Forder leue mester Pawel, gudhe frunt, jck dankke jw hochliken vor jwe sendenghe vor de ij t. bers, Got van hemel geue ick dat vordenen konde etc. Forder leue mester Pawel, gude vrunt, sol gy weten ick de lv [mark] na vt wysynghe jwer schryfft wol entfangen hebbe vnd danke jw gans hochliken vor jwen guden willen vnde for felle gudes gy my alle tyd bewysst hebben. Got van hemel geue, dat ick wes vme jwen willen don kondhe, solde gy my ghädht (!) willich jme fynden, wil Got, dem ick jw befalle myt lyff vnde sele. Geschreuen tom Holm myd weken na vnsser leue frowen krutwiggenghe anno xiiij. Hans Burmester, jw dener altyd. Leue mester Pawel, mochte jw dat so passen, dat gy Hans Otten noch willden ene rese an spreken, dat ick myne betalynghe van em mochte kryghen, wer wol myn hochlike bede to jw, wordene ick gerne kenne Got etc. Adress: Deme werdoghen heren mester Pawel Skeel to Abo fruntliken geschreuen. (På en liten lapp:) Jtem myn her her Sten faret morghen na Telghe, dar sal en heren dach stan. Godht van hemmel foghe al dynck tom besten etc. to enen guden frede etc.